<classify> Na Peter Mmbaga Leo ndiyo leo, Julai 19 mwali anabebwa pale katika uwanja wa Cairo International Stadium au ستاد القاهرة الدولى, kwa lugha ya kiarabu. Mbabe atakuwa nani kati ya Algeria vs Senegal halafu mambo yanaisha tunapumzika kidogo, agosti ligi zinaanza, si TPL, EPL, Bundesliga na kwingineko duniani, hii inamaanisha mambo ni mpera mpera. Yanayoendelea Misri ni mengi katika michuano hii ya ubingwa wa mataifa ya Afrika, ila kwakuwa muda ni mchache inabidi twende na kimoja kimoja. Mechi imekuwa na mzuka kidogo baada ya CAF kubadili marefa wawili; wa kwanza alikuwa raia wa Ehiopia, Bamlak Tessema Weyesa, akafuata Victor Gomes Msauzi akapigwa chini pia wakidai alitangazwa kimakosa. Mwishowe kipenga amekabidhiwa Mcameroon Alioum Alioum na washika vibendera ni Wacameroon wenzake, Evarist Menkouande na Elvis Nguegoue ambapo AFCON 2021 itachezewa nchini mwao. Fainali inasisimua, Algeria vs Senegal wote walikuwa kundi C na wlipokutana kwenye hatua ya makundi, Algeria alishinda goli 1-0. Je, Senegal italipa kisasi?Kuna sababu kadhaa ambazo nimezibainsha huenda zimechangia uwanja wa Cairo ndio uhusikae na kipute hichi cha kufunga michuano, ukizingatia pia ulitumika kufungua mechi ya kati ya wenyeji Misri kumpiga 1 bila Zimbabwe. Yapo mambo mengi yanayosababisha uwanja huu ufunge ukurasa huu wa michuano hii ya AFCON kwa mwaka 2019, twende taratibu; Mosi tunapoizungumzia mazingira; upo katika mji wa Cairo, au Dodoma ya Misri. Ni mji mkubwa na wa kihistoria pale Mashariki ya Kati, Afrika na dunia. Mji ulioanzishwa mwaka 969 katika utawala wa Fatimid Fatimid dynasty. Cairo ni mji wenye kilometa za mraba 3085 ikiwa na watu wapatao milioni 19, ambapo uwanja huu unapatika kilometa 10 magharibi mwa uwanja wa ndege wa kimataifa wa Cairo kama ndio umetua pale ukielekea kwenye fainali hizi na ni dakika 30 tu mpaka downtown Cairo. Kutoka Aiport mpaka uwanjani ni dakika 16 ukipitia El-Orouba kwa barabara ya uwanja wa ndege yenye km 12.8, kwa upande wa barabara ya El-Nasr yenye km 13.2 ni dakika 19 tu. Mji huu umo pembezoni mwa delta ya mto Nile, ambapo yale mapiramidi ya Giza yanapatikana katika eneo la Memphis. Cairo inaitwa Mji wa Minaret maelfu, akiimaanisha idadi kubwa ya misikiti inayopatikana pale, mmoja maarufu sana uitwao Al-AMzhar, na Chuo Kikuu kikubwa cha Uislamu duniani. Cairo ndipo yalipo makao makuu ya ule umoja wa nchi za kiislamu ujulikao kama Arab League pamoja na Shirikisho la soka AfrikaCAF ambao wanatuandalia kombe hili la mataifa ya Afrika AFCON pamoja na mengine kama vile CAN, Klabu Bingwa Afrika na Kombe la Shirikisho wanapatikana pale.Cairo Metro ni eneo lililo bize sana ukijumuisha vivutio kadhaa kama vile Makumbusho ya Taifa, Mnara wa Cairo, Cairo Citadel na Mto Nile. Cairo hiyo hiyo inaandaa tamasha kubwa la filamu kila mwaka lijukanalo kama Cairo Opera House. Lakini, umeshajiuliza kwenye mechi zilizopigwa hapa iemetokea dakika ya 30 kipindi cha kwanza na ileya 70 kipindi cha pili wachezaji huwa wanapumzika? Ishu ni joto linalopatikana hapo, linagonga mpaka nyuzi 340 C. Pia, Cairo ndio nyumbani kwa klabu kubwa Afrika kama Al-Ahly na Zamalek ambayo ni derby kubwa pale Misri, uwanja huu ulizinduliwa mwaka 1960 na mwanzo ukipewa jina la Hayati Rais wa kipindi hicho, ndugu Gamal Abdel-Nasser japo sio uwanja mkongwe ila una umaarufu sana kutokana na kutumika sana kwenye mechi zenye kumbukumbu na hisia nyingi kwa Wamisri na Waafrika wengi kiujumla. Ismaily ilitokea kuwa klabu ya kwanza kushinda Klabu Bingwa Afrika kwenye uwanja huo baada ya kuwapiga Englebert sasa TP Mazembe, mwaka 1969 na kuwa wa kihistoria kwao japo ulikuja kuwa uwanja wa nyumbani kwa timu za Ahly na Zamalek. Uwanja huo unappatikana kwenye mji wa Nasri, City katika viunga vya Gaza umewapa ushindi Misri wa fainali za AFCON mwaka 1986 , 2006 na 1974. Pia, historia ya kufuzu World Cup 1990 kupitia kwa mwamba wao Hossam Hassan dhidi ya wa kaskazini wenzao, Algeria. Isitoshe, uwanja huo umeshachezesha fainali za World Cup U-17 kwa mwaka 1997 na 2009 kwa upande wa U-20 na All-Africa Games ya mwaka 1999 na mechi zote za derby kati ya Zamalek na Al-Ahly. Uwanja huu ulikuwa ukibeba watu 100,000 kabla ya kufanyiwa ukarabati kuelekea AFCON 2016 na kubakiza ujazo wa watu 74,100 kwa mambo kadhaaa yaliyoongezwa humo ndani, ikiqemo maeneo ya kufanyia mazoezi kama vile; Arab Contractors Annex, Al Sekka Al Hadeed Stadium na Arab Contractors Annex, Ndiyo yanaipa umaarufu na hadhi kubwa pale Misri. Historia yake ni umaarufu umefanya hata kufunika uwanja wa Borg El-Arab ambao unaingiza watazamaji 86,000. Hivyo, inaonyesha kabisa Mafarao walitamani kunyanyua kombe ili kuiweka historia kubwa ya eneo lile lakini ndio hivyo. Uwanja huu umejengwa na mtaalamu aitwae Wermer March ambaye pia alijenga uwanja wa kihistoria wa Olympic kati ya mwaka 1934-36 pale Ujerumani ambao mechi kadhaa za UEFA zimepigwa pale. Uwanja huu ni wa 69 kwa ukubwa duniani. Tukiwa tumebakiwa na mechi moja ya leo FAINALI, hii ndiyo orodha ya michezo ambayo ilichezwa kwenye uwanja huu katika mechi za AFCON 2019; Hii ndio Cairo buana, unaambiwa mechi nyingi zikchezewa hapo uwanja lazima ulipuke, na mashabiki kukubali kukaa hata kwenye njia zinazotenganisha siti aisles. Moja ya rekodi ni ile ya fainali ya AFCON 1986 zaidi ya watu 120,000 waliibuka kiwanjani, Misri alipombagaza Cameroon. Unapozungumzia Cairo Stadium unazungumzia alama ya mpira wa Misri, karibu michezo yote ya kihistoria na mikubwa impepigwa pale, hasa kile kichwa na mkali Hossam Hassan kilichowapelekea World Cup Italia 1990, gemu za kutosha AFCON ikiwemo AFCON 2006 waliyochukua ubingwa au kuhusu derby maarufu ya Al-Ahly vs Zamalek. Lakini mwaka huu matarajio yakuchukua kombe hili kwa mara ya tatu kwenye uwanja huo na mara ya 6 kiujumla yamepotea baada ya kutolewa kwenye hatua ya 16 bora na Afrika Kusini kwa goli moja la winga machachari Lorch. Algeria vs Senegal ndani ya Uwanja Cairo, vipi mkeka unaenda wapi ? Tukutane baadae. Peter Mmbaga, ni mtaalamu wa maudhui kupitia mtandao, anapatikana kupitia email: , Insta mbasiofficial na Twitter mbasi29  <topic>: MICHEZO 